Babelscape/SREDFM huggingface dataset:
Μπαρμπάρα Ρατζιβιουούβνα

Η Μπαρμπάρα Ρατζιβιουούβνα (πολωνικά: "Barbara Radziwiłłówna", λιθουανικά: "Barbora Radvilaitė") (6 Δεκεμβρίου 1520/23 - 8 Μαΐου 1551) ήταν Βασίλισσα της Πολωνίας και Μεγάλη Δούκισσα της Λιθουανίας, ως σύζυγος του Σιγισμούνδου Β΄ Αυγούστου Α΄, ο οποίος ήταν και ο τελευταίος μονάρχης από τον Οίκο των Γιαγκελλόνων. Η Μπαρμπάρα ήταν γυναίκα σπουδαίας ομορφιάς, η οποία είχε χηρεύσει νωρίς και έγινε σύντροφος του βασιλιά περίπου το 1543, ενώ τον Ιούλιο ή τον Αύγουστο του 1547 παντρεύτηκαν. Ο γάμος τους είχε προκαλέσει σκάνδαλο, καθώς δεν συμμορφωνόταν με τις πεποιθήσεις των Πολωνών ευγενών· και η μητέρα του βασιλιά, Μπόνα Σφόρτσα, τασσόταν εναντίον αυτού του γάμου. Ο Σιγισμούνδος, με τη βοήθεια του ξαδέλφου της Νικολάι Ρατζίβιου και του αδελφού της Νικολάι Ρατζίβιου, αγωνίστηκε πολύ, ώστε να καταφέρει να τη στέψει βασίλισσα της Πολωνίας. Η στέψη, τελικά, έγινε στις 7 Δεκεμβρίου του 1550 στον Καθεδρικό Ναό της Κρακοβίας. Παρόλα αυτά η υγεία της δεν ήταν καλή και απεβίωσε πέντε μήνες μετά τη στέψη. Αν και υπήρξε για λίγο διάστημα βασίλισσα, η θέση της βοήθησε τον Οίκο της να ανέβει πολιτικά, αποκτώντας δύναμη και επιρροή. 

Οι επικριτές της ωστόσο την έβλεπαν ως μια γυναίκα ακόλαστη, που σαγήνευσε τον βασιλιά και άσκησε μαγεία για να ανέλθει. Η ζωή της, εν τέλει, περικυκλώθηκε από πολλές φήμες και μύθους: στη λογοτεχνία και στους θρύλους παρουσιάζεται ως μία ηρωίδα. Από τον 18ο αιώνα, η ζωή της άρχισε να αντιμετωπίζεται με ρομαντική ματιά, εξ αιτίας των τραγικών της ερωτικών σχέσεων. Σε πολλές περιπτώσεις χρησιμοποιήθηκε ως παράδειγμα του "η αγάπη τα κατακτά όλα", ενώ η Μπόνα Σφόρτσα παρουσιάστηκε ως κακή και μοχθηρή. Η μορφή της έχει εμπνεύσει διάφορες μορφές τέχνης, όπως για παράδειγμα τον κινηματογράφο ("Epitafium dla Barbary Radziwiłłówny"), το θέατρο ("Barbora Radvilaitė"), την ποίηση, τη μουσική ("Czornaja Panna"), κ.ά. Όλα αυτά κάνουν την Μπαρμπάρα Ρατζίβιλ ως μία από τις πιο γνωστές και αναγνωρίσιμες γυναίκες στην ιστορία της Πολωνικής Βασιλείας και του Μεγάλου Λιθουανικού Δουκάτου.
Star Fox

Το Star Fox (Ιαπωνικά: "スターフォックス, Sutā Fokkusu") είναι σειρά βιντεοπαιχνιδιών επιστημονικής φαντασίας που δημιουργήθηκε από τη Nintendo. Τα παιχνίδια ακολουθούν μια ανεξάρτητη ιδιοτελή μονάδα ανθρωπόμορφων ζώων που ονομάζεται Star Fox, με επικεφαλής τον πρωταγωνιστή Fox McCloud, και τις περιπέτειές τους γύρω από το σύστημα Lylat. Το αρχικο Star Fox (1993) ήταν ένα 3D βιντεοπαιχνίδι ραγών βολών που κυλούσε προς τα μπροστά, αν και αργότερα οι τίτλοι πρόσθεσαν μεγαλύτερη κατευθυντική ελευθερία. Η ιδέα του παιχνιδιού εμπνεύστηκε από ένα ναό στην αλεπουδίσια θεότητα Ινάρι Οκάμι, την οποία ο Σιγκέρου Μιγιαμότο επισκεπτόταν συχνά. Ο ναός ήταν προσβάσιμος μέσω μιας σειράς καμαρών, που ενέπνευσε το παιχνίδι.

Το πρώτο παιχνίδι της σειράς, που αναπτύχθηκε από την Nintendo EAD και προγραμματίστηκε από το Argonaut Software, χρησιμοποίησε το Super FX Chip για να δημιουργήσει την πρώτη επιταχυνόμενη εμπειρία 3D παιχνιδιών σε μια κονσόλα στο σπίτι. Το Super FX Chip ήταν ένας πρόσθετος μαθηματικός συν-επεξεργαστής που ενσωματώθηκε στην κασέτα και βοήθησε το Super NES να καταστήσει καλύτερα τα γραφικά του παιχνιδιού. Το Super FX Chip έχει χρησιμοποιηθεί και σε άλλα παιχνίδια Super NES, μερικά με αυξημένη ταχύτητα επεξεργασίας. Το ριμέικ του, το Star Fox 64, άλλαξε και πάλι τη βιομηχανία των βιντεοπαιχνιδιών, καθώς ήταν το πρώτο παιχνίδι της Nintendo 64 για το Rumble Pak.
Α.Ο. Ζέας

Ο Αθλητικός Όμιλος Ζέας (Α.Ο. Ζέας) είναι αθλητικός σύλλογος με έδρα την περιοχή του λιμένα Ζέας (Πασαλιμάνι) του Πειραιά. Επίσημο έτος ίδρυσης του συλλόγου είναι το 1977 και χρώματά του το μπλε και το λευκό. Δραστηριοποιείται στο άθλημα του ποδοσφαίρου και είναι μέλος της Ε.Π.Σ. Πειραιά. Υψηλότερη επίδοση του συλλόγου είναι η συμμετοχή του στην Δ' Εθνική κατηγορία. Από το 2016 ο σύλλογος είναι ανενεργός.

Ο σύλλογος προέκυψε το 1984 έπειτα από συγχώνευση του Α.Ο. Πασαλιμανίου (ο οποίος προήλθε από συγχώνευση του Θρίαμβου και Αστέρα Πασαλιμανίου το 1982) και του Α.Ο. Κρίτωνα. Η συγχώνευση αυτή εγκρίθηκε από την Ε.Π.Ο. τον Σεπτέμβριο του ίδιου έτους. Την περίοδο 1987-88 κατέκτησε το πρωτάθλημα του 2ου ομίλου Πειραιά και κέρδισε την άνοδο στην Δ' Εθνική. Στο πρωτάθλημα της Δ' Εθνικής αγωνίστηκε τις επόμενες 3 χρονιές (1988-89, 1989-90 και 1990-91) όποτε και την τελευταία υποβιβάστηκε και έκτοτε συνέχισε να αγωνίζεται στο τοπικό πρωτάθλημα του Πειραιά. Το 1996 ο Α.Ο. Ζέας μετονομάστηκε σε Ηρακλή Πειραιά και το 2011 επανήλθε η ονομασία του. Το 2016, έπειτα τη λήξη της σεζόν 2015-16 και τον υποβιβασμό στην Γ' κατηγορία του τοπικού πρωταθλήματος, ο σύλλογος αποσύρθηκε και έκτοτε παραμένει ανενεργός.
Ινστιτούτο Διαστημικής Έρευνας και Τεχνολογίας

Το Ινστιτούτο Διαστημικής Έρευνας και Τεχνολογίας ("Институт за космически изследвания и технологии") της Βουλγαρικής Ακαδημίας Επιστημών είναι ένας από τους πρωταρχικούς ερευνητικούς οργανισμούς στον τομέα της διαστημικής επιστήμης στη Βουλγαρία. Η αποστολή του Ινστιτούτου είναι η διεξαγωγή βασικών και εφαρμοσμένων μελετών στον τομέα της Διαστημικής Φυσικής, της Τηλεπισκόπησης της Γης και των Πλανητών και των Αεροδιαστημικών Συστημάτων και Τεχνολογιών.
Βέστμανα

thumb|Ο σταθμός παραγωγής ηλεκτρικής ενέργειας στη Βέστμανα
Η Βέστμανα (φεροϊκά: "Vestmanna") είναι μεγάλο χωριό των Φερόων Νήσων και βρίσκεται στη νήσο Στρέιμοϊ. Το χωριό έχει 1.235 κατοίκους (εκτίμηση 1-2019). Στη Βέστμανα παλιότερα υπήρχε πορθμείο, το οποίο συνέδεε τη νήσο Στρέιμοϊ με τη νήσο Βάγκαρ, μέχρις ότου κατασκευάστηκε η υποθαλάσσια σήραγγα, Vágatunnilin, και πλέον τα δύο νησιά συνδέονται οδικώς. Δυτικά της Βέστμανα, βρίσκονται οι βράχοι Vestmannabjørgini, οι οποίοι είναι πολύ δημοφιλείς για εκδρομές με πλοίο.
Ρόμπερτ ντε Μπρους, 4ος λόρδος του Άναντεϊλ

Ο Ρόμπερτ ντε Μπρους, 4ος λόρδος του Άναντεϊλ ή Ρόμπερτ ντε Μπρους ο ευγενής (πέθανε το 1226) ήταν γιος του Γουίλιαμ ντε Μπρους, 3ου λόρδου του Άναντεϊλ και της Χριστίνας ή Βεατρίκης του Τέιντεν. Ο Ρόμπερτ ντε Μπρους παντρεύτηκε την Ισομπέλ του Χάντινγκτον δεύτερη κόρη του Δαβίδ του Χάντιγκτον και της Ματίλντας του Τσέστερ, κόμισσας του Χάντινγκτον και πήρε σαν προίκα το Γρουάιτλ και το Χάτφιλντ Μπρόαντοακ στο Έσσεξ, με την Ματίλντα απέκτησε :

*Ρόμπερτ ντε Μπρους, 5ος λόρδος του Άναντεϊλ
*Βερνάρδος ντε Μπρους

Ο Ρόμπερτ ντε Μπρους, 4ος λόρδος του Άναντεϊλ πέθανε την περίοδο 1226 - 1233 και τάφηκε στην μονή του Γκίσμποτου στο "αβαείο του Σάουτρι".
Λάουρα Μαντσινέλι

Η Λάουρα Μαντσινέλι (ιταλ.: "Laura Mancinelli", 18 Δεκεμβρίου 1933 - 7 Ιουλίου 2016) ήταν Ιταλίδα μεταφράστρια, πανεπιστημιακή ειδικευμένη στον Μεσαίωνα καισυγγραφέας ιστορικών μυθιστορημάτων και δοκιμίων μεσαιωνικής ιστορίας.
Ρόμπερτ ντε Μπρους, 5ος λόρδος του Άναντεϊλ

Ο Ρόμπερτ ντε Μπρους, 5ος λόρδος του Άναντεϊλ (περί το 1215 - 3 Μαΐου 1295) βαρόνος, Κοντόσταυλος της Σκωτίας και της Αγγλίας, αντιβασιλιάς της Σκωτίας και διεκδικητής του θρόνου της Σκωτίας στην "Μεγάλη Αιτία" (1290 - 1292) ήταν γιος του Ρόμπερτ ντε Μπρους, 4ου λόρδου του Άναντεϊλ και της Ισομπέλ του Χάντινγκτον. Ο εγγονός του Ροβέρτος Α΄ της Σκωτίας έγινε ένας από τους μεγαλύτερους βασιλείς της Σκωτίας.
Ο Ρόμπερτ ήταν εγγονός του Δαβίδ του Χάντιγκτον και της Ματίλντας του Τσέστερ, δισέγγονος του Ερρίκου της Σκωτίας και της Άντα ντε Βαρέν και τρισέγγονος του Δαυίδ Α΄ της Σκωτίας και της Μαώ του Χάντιγκτον. Ο Ρόμπερτ ήταν επίσης λόρδος του Χάρτλπουλ στο Ντάραμ, του Γρουάιτλ και του Χάτφιλντ Μπρόαντοακ στο Έσσεξ, από την πρώτη σύζυγο του πήρε το χωριό του Ριπ στο Σάσσεξ και από την δεύτερη σύζυγο του το Ίρεμπι στο Κάμπερλαντ.

Η περιουσία της οικογένειας του αυξήθηκε μετά την ήττα του Σίμον ντε Μόντφορντ στην "μάχη του Ίβσαμ" (1265) με μια σειρά από δωρεές που πήρε από τα εδάφη των επαναστατημένων βαρόνων στο Γιορκσάιρ, την Νορθουμβρία και το Μπέντφορντσερ. Τα εδάφη αυτά ο ομώνυμος γιος του Ρόμπερτ πλήρωσε στον θείο του Βερνάρδο και στον Γιλβέρτο ντε Κλερ, 7ο κόμη του Γκλόστερ σαν λύτρα για την απελευθέρωση του πατέρα του μετά την ήττα και την αιχμαλωσία του 5ου λόρδου στην "μάχη του Λιους" (1264) Ο Ερρίκος Γ΄ της Αγγλίας αποκατέστησε τον Ρόμπερτ στην θέση του δικαστή, του Κοντόσταυλου και του φύλακα του κάστρου του Καρλάιλ (1267) θέσεις που είχε χάσει από το 1255. Ο Ρόμπερτ ζήτησε συγχώρεση από τον Αλέξανδρο Γ΄ της Σκωτίας και κατόπιν οι γιοι του ενώθηκαν με τους πρίγκιπες Εδουάρδο και Εδμόνδο σε Σταυροφορία την τετραετία 1270 - 1274. Ο Ροβέρτος πιθανό δεν συμμετείχε ή επέστρεψε νωρίτερα καθώς τον Οκτώβριο του 1271 δέχτηκε ένα έγγραφο παραίτησης στο Γρουίτλ του Έσσεξ.
Μπράντι Λιντφόρντ

Η Μπράντι Λιντφόρντ (αγγλικά: Brandy Lee Ledford)(Ντένβερ, 4 Φεβρουαρίου 1969), είναι Αμερικανίδα ηθοποιός, χορεύτρια και πρώην μοντέλο του αντρικού περιοδικού Penthouse, όπου το 1992 είχε αναδειχθεί το κορίτσι της χρονιάς (Pet of the Year).
Κεντρική Τράπεζα της Αρμενίας

Η Κεντρική Τράπεζα της Αρμενίας (αρμενικά: "Հայաստանի Հանրապետության Կենտրոնական Բանկ") είναι ένας ανεξάρτητος φορέας της Αρμενίας υπεύθυνος για την έκδοση όλων των τραπεζογραμματίων και κερμάτων στη χώρα, εποπτεύοντας και ρυθμίζοντας τον τραπεζικό τομέα και διατηρώντας τα συναλλαγματικά αποθέματα της κυβέρνησης, και έχει έδρα το Γερεβάν. Είναι, επίσης, ο μοναδικός ιδιοκτήτης του Αρμενικού Νομισματοκοπείου.

Η τράπεζα δραστηριοποιείται στις πολιτικές για την προώθηση της χρηματοπιστωτικής ένταξης και είναι μέλος της διεθνούς Συμμαχίας για την Οικονομική Ενσωμάτωση. Στις 3 Ιουλίου 2012 η Κεντρική Τράπεζα της Δημοκρατίας της Αρμενίας ανακοίνωσε ότι θα αναλάβει συγκεκριμένες δεσμεύσεις για τη χρηματοοικονομική ένταξη, βάση της Διακήρυξης Μάγια.

Στις 28 Σεπτεμβρίου 2012, στο Παγκόσμιο Πολιτικό Φόρουμ, η ​​τράπεζα προέβη σε πρόσθετη δέσμευση στο πλαίσιο της Διακήρυξης Μάγια για να ενθαρρύνει την ανάπτυξη προϊόντων του ιδιωτικού τομέα, που ανταποκρίνονται στις ανάγκες των φτωχών, με έμφαση σε καινοτόμα κανάλια, όπως κινητά και ηλεκτρονικά χρήματα. Δεσμεύτηκε, επίσης, και να εφαρμόσει ένα γρήγορο, αποτελεσματικό και δωρεάν σύστημα διαχείρισης καταγγελιών μέσω του γραφείου οικονομικής διαμεσολάβησης και να βελτιώσει το κανονιστικό πλαίσιο έτσι ώστε οι καταναλωτές να έχουν πληροφορίες, προστασία και ικανότητα πρόσβασης σε όλες τις υπηρεσίες.

Ο σημερινός διοικητής της Κεντρικής Τράπεζας της Αρμενίας είναι ο Άρθουρ Τζαβαντιάν.
Χριστίνα Μπρους

Η Χριστίνα Μπρους (Κάρικ 1278 - 1357) ήταν κόρη του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ. Είχε πολλά μικρότερα αδέλφια, τα σημαντικότερα ήταν ο Ροβέρτος Α΄ της Σκωτίας και ο Εδουάρδος Μπρους που έγινε για σύντομο χρονικό διάστημα Υψηλός βασιλιάς στην Ιρλανδία. Ο Ροβέρτος Μπρους μετά την ήττα του στην "μάχη του Μέθβεν" στις 19 Ιουνίου 1306 προχώρησε δυτικά προς τα βουνά, έστειλε την δεύτερη σύζυγο του Ελισάβετ του Μπουργκ, την κόρη του Μάρτζορι Μπρους και τις αδελφές του Χριστίνα και Μαρία Μπρους στο "κάστρο του Κίλντρουμι" υπό την προστασία του αδελφού του Νηλ ντε Μπρους. Το κάστρο πολιορκήθηκε από τους Άγγλους, οι γυναίκες κατόρθωσαν να δραπετεύσουν αλλά ο Νελ Μπρους συνελήφθη, οδηγήθηκε στο Μπέργουικ και υπέστη φρικτό θάνατο με τεμαχισμό και αποκεφαλισμό. Οι γυναίκες ζήτησαν άσυλο στο ιερό του Αγίου Νουθάκ στο Ταίλ, εκεί συνελήφθησαν από έναν οπαδό του Τζων Μπάλλιολ που τις παρέδωσε στους άντρες του Εδουάρδου Α΄ της Αγγλίας.
Βασιλική Πολεμική Αεροπορία Ακρωτηρίου

Η Βασιλική Πολεμική Αεροπορία Ακρωτηρίου (RAF Akrotiri) είναι ένα μεγάλος σταθμός της Βασιλικής Πολεμικής Αεροπορίας, στη Μεσόγειο Θάλασσα στο νησί της Κύπρος. Βρίσκεται στη Δυτική Περιοχή Κυρίαρχων Βάσεων, μία από τις δύο περιοχές που περιλαμβάνουν τις Περιοχές Κυρίαρχων Βάσεων Ακρωτηρίου και Δεκέλειας, ένα Βρετανικό Υπερπόντιο Έδαφος, που διοικείται σαν κυρίαρχη βάση.

Ο διοικητής του σταθμού έχει διπλό ρόλο καθώς αποτελεί επίσης και τον ανώτερο αξιωματικό που διοικεί τη Δυτική Περιοχή Κυρίαρχων Βάσεων, αναφερόμενος στον διοικητή των Βρετανικών Δυνάμεων Κύπρου ο οποίος είναι Administrator of the Government (Διοικητής υπεύθυνος για την Διακυβέρνηση - θέση που στις χώρες της Βρετανικής Κοινοπολιτείας έχει ίδιο ρόλο με τον Κυβερνήτη).

Κατηγορία:Περιοχές Κυρίαρχων Βάσεων Ακρωτηρίου και Δεκέλειας
Ισαβέλλα Μπρους

Η Ισαβέλλα Μπρους ("Isabella Bruce", 1272 - 1358) βασίλισσα της Νορβηγίας λόγω του γάμου της με τον Έρικ Β΄ της Νορβηγίας ήταν μεγαλύτερη κόρη και παιδί του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ. Είχε πολλά μικρότερα αδέλφια, τα σημαντικότερα ήταν ο Ροβέρτος Α΄ της Σκωτίας και ο Εδουάρδος Μπρους που έγινε για σύντομο χρονικό διάστημα Υψηλός βασιλιάς στην Ιρλανδία. Σε ηλικία 21 έτους (1293) ταξίδευσε στο Μπέργκεν για να παντρευτεί τον Νορβηγό βασιλιά Έρικ στον δεύτερο γάμο του, η προίκα της περιείχε 2 χρυσά λεβητοστάσια, 24 ασημένια πλακίδια, 4 ασημένια κελάρια αλατιού και 12 κύπελλα σούπας με δυο λαβές.
Φρουρά Επισκοπής

Η Φρουρά Επισκοπής είναι η πρωτεύουσα των Περιοχών Κυρίαρχων Βάσεων Ακρωτηρίου και Δεκέλιας, ενός Βρετανικού Υπερπόντιου Εδάφους στο νησί Κύπρος, που διοικείται σαν βάση. Βρίσκεται στο μέσο της Δυτικής Περιοχής Κυρίαρχων Βάσεων, μιας από τις δύο περιοχές που αποτελούν το κυρίαρχο έδαφος.

Παρόλο που δεν είναι η μεγαλύτερη Βρετανική στρατιωτική βάση στο νησί, αποτελεί την έδρα τόσο της πολιτικής όσο και της στρατιωτική διοίκησης των Περιοχών των Κυρίαρχων Βάσεων. Η Φρουρά Επισκοπής είναι το σημερινό κέντρο διοίκησης των Βρετανικών Δυνάμεων Κύπρου.
Νηλ ντε Μπρους

Ο Νηλ ντε Μπρους (περί το 1279 - 1306) ήταν γιος του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ. Ο Νηλ ήταν ένας από τους μικρότερους αδελφούς του Ροβέρτου Μπρους τον οποίο βοήθησε σε όλες τις διαμάχες για να κερδίσει το κερδίσει το στέμμα της Σκωτίας και στους πολέμους της "Σκωτσέζικης Ανεξαρτησίας". Το 1306 συνελήφθη από τις Αγγλικές δυνάμεις στο "κάστρο του Κίντρουμμι" από της δυνάμεις του Εδουάρδου Α΄ της Αγγλίας που αναζητούσαν τις αδελφές του Μαρία Μπρους και Χριστίνα Μπρους και την Ισαβέλλα Μακ Ντάφ, κόμισσα του Μπαχάν. Ο Νηλ βοήθησε τις γυναίκες να δραπετεύσουν στο ιερό του Αγίου Νουθάκ στο Ταίλ αλλά στην συνέχεια συνελήφθησαν από έναν οπαδό του Τζων Μπάλλιολ τον Γουλιέλμο 3ο κόμη του Ρος που τις παρέδωσε στους άντρες του Εδουάρδου Α΄.
Μετά την σύλληψη του καταδικάστηκε σε θάνατο για εσχάτη προδοσία και εκτελέστηκε τον Σεπτέμβριο του 1306 στο Μπέργουικ-απόν-Τουίντ με κρέμασμα και αποκεφαλισμό.
Βρετανικές Δυνάμεις Κύπρου

Οι Βρετανικές Δυνάμεις Κύπρου είναι η ονομασία των Βρετανικών Ένοπλων Δυνάμεων που σταθμεύουν στις Περιοχές Κυρίαρχων Βάσεων Ακρωτηρίου και Δεκέλειας στο νησί της Κύπρου ή σε ένα αριθμό σχετικών δεσμευμένων χώρων στην Κυπριακή Δημοκρατία. Το Ηνωμένο Βασίλειο διατηρεί στρατιωτική παρουσία στο νησί, προκειμένου να διατηρήσει μια στρατηγική θέση στο ανατολικό άκρο της Μεσογείου, προκειμένου να χρησιμοποιηθεί ως σημείο στάσης των δυνάμεων που αποστέλλονται σε περιοχές της Μέσης Ανατολής και της Ασίας. Επί του παρόντος, στην Κύπρο υπηρετούν περίπου 3.500 άτομα.
Κωνσταντίνος της Ολλανδίας

Ο Πρίγκιπας Κωνσταντίνος της Ολλανδίας (Ολλανδικά: "Prins Constantijn van Nederland", γενν. 11 Οκτωβρίου 1969) είναι το τρίτο παιδί και γιος της πρώην βασίλισσας Βεατρίκης. Είναι τέταρτος στη σειρά διαδοχής του Ολλανδικού θρόνου.
Αντάνας Μέρκις

Ο Αντάνας Μέρκις (λιθ: "Antanas Merkys", 20 Ιανουαρίου 1887 – 5 Μαρτίου 1955) ήταν Λιθουανός πολιτικός και νομικός. Ήταν ο τελευταίος πρωθυπουργός, καθώς και ο τελευταίος πρόεδρος της Λιθουανίας πριν την κατάλυση της ανεξαρτησίας της από τη Σοβιετική Ένωση κατά το 1940.
Τερέζ Καράτς

Η Τερέζ Καράτς (ουγγρικά: "Teréz Karacs", 18 Απριλίου 1808 - 2 Οκτωβρίου 1892) ήταν Ουγγαρέζα παιδαγωγός, συγγραφέας και ακτιβίστρια για τα δικαιώματα των γυναικών. Υπήρξε μία από τις πρωτοστατούσες μορφές του φεμινιστικού κινήματος στην Ουγγαρία και γενικότερα προσέφερε και στην κοινωνία της χώρας της. Πρόκειται για μία από τις πιο γνωστές Ουγγαρέζες συγγραφείς. Σημαντικό μέρος της ακτιβιστικής της πορείας είναι η επίτευξη του δικαιώματος της μόρφωσης και των γυναικών, και για αυτόν τον σκοπό ίδρυσε το σχολείο Zrínyi Ilona, στη βορειοανατολική Ουγγαρία.
Τζένη Χειλουδάκη

Η Τζένη Χειλουδάκη (21 Φεβρουαρίου 1968, Σητεία) είναι Ελληνίδα συγγραφέας, DJ, και πρώην μοντέλο και ιερόδουλη. Ήταν η πρώτη ελληνίδα μοντέλο που είχε προβεί σε φυλομετάβαση κατά την διάρκεια της δεκαετίας του 1990.
Ο Απίθανος Κύριος Φοξ

Ο Απίθανος Κύριος Φοξ (πρωτότυπος τίτλος: Fantastic Mr. Fox) είναι αμερικανική ταινία κωμωδίας κινουμένων σχεδίων stop-motion του 2009, βασισμένη στο παιδικό μυθιστόρημα του Ρόαλντ Νταλ με το ίδιο όνομα. Η ταινία έχει να κάνει με μια αλεπού που κλέβει τροφή κάθε βράδυ από τρεις κακόβουλους και πλούσιους αγρότες. Αυτοί τρέφονται με τα κλοπιμαία του κύριου Φοξ και προσπαθούν να τον σκοτώσουν, οπότε και σκάβουν για να φτάσουν στο σπίτι των αλεπούδων, αλλά τα ζώα είναι ικανά να είναι πιο έξυπνα από τους αγρότες ώστε να παραμείνουν να ζουν υπογείως.

Η ταινία κυκλοφόρησε το φθινόπωρο του 2009 και πρωταγωνιστούν οι Τζορτζ Κλούνεϊ, Μέριλ Στριπ, Τζέισον Σουόρτσμαν, Μπιλ Μάρεϊ, Γουίλεμ Νταφόε, Μάικλ Γκάμπον και Όουεν Γουίλσον. Για τον σκηνοθέτη Γουές Άντερσον, ήταν η πρώτη ταινία κινουμένων σχεδίων του και η πρώτη προσαρμογή ταινίας του. Η ανάπτυξη του έργου ξεκίνησε το 2004 με τη συνεργασία του Άντερσον και του Χένρι Σέλικ (ο οποίος συνεργάστηκε με τον Άντερσον στην ταινία Υδάτινες Ιστορίες του 2004) στα Revolution Studios. Το 2007, τα Revolution έληξαν, ο Σέλικ έφυγε για να σκηνοθετήσει το "" και να εργαστεί για την ταινία που μεταφέρθηκε στο 20th Century Fox. Η παραγωγή ξεκίνησε στο Λονδίνο το 2007. Κυκλοφόρησε στις 13 Νοεμβρίου 2009 και έχει βαθμολογία έγκρισης 93% στο Rotten Tomatoes.
Θόρος Α΄ της Αρμενίας

Ο Θόρος Α΄ της Αρμενίας (Αρμενικά ː "Թորոս Ա", περί το 1070 - 17 Φεβρουαρίου 1129) ήταν μέλος του Οίκου των Ρουπενιδών και 3ος Πρίγκιπας του Αρμενικού βασιλείου της Κιλικίας ή "Κύριος των βουνών του Ταύρου" (1102 - 1129).
 Ο Θόρος Α΄ ήταν πρωτότοκος γιος του Κωνσταντίνου Α΄ της Αρμενίας και της δισεγγονής του Βάρδα Φωκά του πρεσβύτερου, ανιψιάς του Νικηφόρου Β΄ Φωκά. 

Η συμμαχία με τους ηγέτες της Α΄ Σταυροφορίας τον βοήθησε να διατηρήσει την κυριαρχία στα εδάφη του. Ο Θόρος έδιωξε τις Βυζαντινές φρουρές από τα κάστρα στην Αναζάρμπους και την Κοζάν που την έκανε πρωτεύουσα. Δέχτηκε επίθεση από νομαδικές Τουρκικές φυλές στον βορά αλλά τους ανάγκασε να εκδίωξε. Εκδικήθηκε τον θάνατο του Γκατζίκ Β΄ σκοτώνοντας τους δολοφόνους του, την εκδικητική πράξη εκμεταλλεύτηκαν οι ιστορικοί του 12ου αιώνα για να συνδέσουν τους Ρουπενίδες με την Οίκος των Βαγρατιδών. Έκανε πολλές δωρεές και έδωσε χρήματα για διακόσμηση μοναστηριών.
Ρουπέν Γ΄ της Αρμενίας

Ο Ρουπέν Γ΄ της Αρμενίας ή Ρουμπέν Γ΄ της Αρμενίας (Αρμεν. "Ռուբեն Գ" 1145 - 6 Μαΐου 1187) μέλος του Οίκου των Ρουπενιδών ήταν ο 9ος Πρίγκιπας του Αρμενικού βασιλείου της Κιλικίας ή "κύριος των βουνών του Ταύρου" (1175 - 1187). Έμεινε σταθερά φιλικός με τους Σταυροφόρους, ήταν δίκαιος και καλός ηγεμόνας και ίδρυσε πολλά ευαγή ιδρύματα στην επικράτειά του.
Άουγκουστ Άλλε

Ο Άουγκουστ Άλλε (εσθονικά: August Alle, 31 Αυγούστου 1890 "(γρηγ. 19 Αυγούστου)", Βίλγιαντι – 8 Ιουλίου 1952, Τάλιν) ήταν Εσθονός συγγραφέας.
Μπενγκτ Γκότφριντ Φορσέλιους

μικρογραφία|Μνημείο για τον Μπενγκτ Γκότφριντ Φορσέλιους στη γενέτειρά του, το Χάργιου-Μαντίσε
Ο Μπενγκτ Γκότφριντ Φορσέλιους (γύρω στο 1660, Χάργιου-Μάντισε, Κομητεία Χάργιου, Σουηδική Εσθονία – 16 Νοεμβρίου 1688, Βαλτική Θάλασσα) ήταν ιδρυτής της δημόσιας εκπαίδευσης στην Εσθονία, συγγραφέας του πρώτου αλφαβητάριου στην εσθονική γλώσσα και δημιουργός ενός ορθογραφικού συστήματος που διευκόλυνε τη διδασκαλία και εκμάθηση της εσθονικής γλώσσας. Ο Φορσέλιους και ο Γιόχαν Χόρνουνγκ ήταν κυρίως υπεύθυνοι για την έναρξη της μεταρρύθμισης της εσθονικής λογοτεχνικής γλώσσας στα τέλη του 17ου αιώνα. Ορισμένα γερμανικά χαρακτηριστικά εγκαταλείφθηκαν και υιοθετήθηκε ένα αυστηρό ορθογραφικό σύστημα το οποίο εξακολουθούσε να στηρίζεται στη γερμανική ορθογραφία.

Ο Φορσέλιους ήταν ένας Σουηδός που γεννήθηκε στην Εσθονία. Ο πατέρας του, ο πάστορας Γιόχαν Φορσέλιους ήταν αρχικά Σουηδός από τη Φινλανδία, επομένως αυτή η σουηδική οικογένεια ήταν εξοικειωμένη με τις Φιννικές γλώσσες. Ο Φορσέλιους μιλούσε καλά εσθονικά καθώς και σουηδικά και γερμανικά. Έλαβε την πρώτη του εκπαίδευση στο Γυμνάσιο του Τάλιν (Ρέβαλ) και στη συνέχεια αποφοίτησε με πτυχίο νομικής από το Πανεπιστήμιο του Βίτενμπεργκ στη Γερμανία.

Το 1684, μετά την επιστροφή του στην Εσθονία, ο Φορσέλιους ίδρυσε το πρώτο κολέγιο δασκάλων, για να διδάξει τους Εσθονούς δασκάλους και τους ενοριακούς υπαλλήλους, στο Πιισκοπιμόισα κοντά στο Τάρτου (Ντόρπατ). Το μάθημα διήρκεσε δύο χρόνια, με έμφαση στην άπταιστη ανάγνωση, τη διδασκαλία της θρησκείας, τα γερμανικά, την αριθμητική και την βιβλιοδεσία. Ο Φορσέλιους εισήγαγε μια νέα μέθοδο διδασκαλίας στην οποία, αντί να παραμείνει παθητικός, κατά τη διάρκεια των μαθημάτων, ένας μαθητής διάβαζε δυνατά ενώ οι άλλοι ακολούθησαν. Το 1686, ένα αλφαβητάριο που δημιούργησε ο ίδιος τέθηκε σε χρήση στα εσθονικά σχολεία.

Σε πολλούς ντόπιους Βαλτικούς Γερμανούς αριστοκράτες δεν άρεσε η ιδέα του Φορσέλιους να ενθαρρύνει τους αγρότες να επιδιώκουν την εκπαίδευση και διαμαρτύρονταν ότι οι μαθητές των σχολείων παίρνονταν από τον σουηδικό στρατό ή ότι τα τέλη του σχολείου ήταν ακριβά. Ο Φορσέλιους αντιστάθηκε παίρνοντας δύο από τους καλύτερους μαθητές του, τον Ιγκνάτι Γιάακ και τον Πάκρι Χάνσου Γιούρι (προέρχεται από το Γιούρι, γιο του Χανς από το Πάκρι), από την ενορία Κάμπια, στη Στοκχόλμη, όπου οι ικανότητές τους εντυπωσίασαν τον βασιλιά Κάρολο ΙΑ΄ της Σουηδίας.

Όταν πέθανε ο Φορσέλιους το 1688 ίδρυσε 38 σχολεία με 800 μαθητές στις Εσθονικές περιοχές της Σουηδικής Λιβονίας και 8 σχολεία με 200 μαθητές στη σουηδική Εσθονία. Ο Φορσέλιους πνίγηκε κατά τη διάρκεια μιας καταιγίδας κατά την επιστροφή του από τη Στοκχόλμη όπου είχε μόλις διοριστεί επιθεωρητής των λιβονικών αγροτικών σχολείων με τη εξουσία να δημιουργήσει όσα θεώρησε κατάλληλα. Μεταξύ του 1687-1695 με διάταγμα των Σουηδών κρατικά σχολεία θα έπρεπε να δημιουργηθούν σε κάθε εσθονική ενορία.

Μέχρι το 1898, το 97 τοις εκατό του πληθυσμού της Εσθονίας ήταν εγγράμματο.
Κωνσταντίνος Α΄ της Αρμενίας

Ο Κωνσταντίνος Α΄ της Αρμενίας (Αρμενικά : "Կոստանդին Ա", 1035/1040 - 24 Φεβρουαρίου 1102), μέλος του Οίκου των Ρουπενιδών και 2ος Πρίγκιπας του Αρμενικού βασιλείου της Κιλικίας ή "Κύριος των βουνών του Ταύρου" (1095 - 1102) ήταν μεγαλύτερος γιος και διάδοχος του Ρουπέν Α΄ της Αρμενίας. Ο Κωνσταντίνος Α΄ είχε υπό τον έλεγχο του το μεγαλύτερο μέρος της οροσειράς του Ταύρου και μερίμνησε για την καλλιέργεια της γης και την ανοικοδόμηση των πόλεων της επικράτειάς του. Έδωσε άφθονες προμήθειες στους Σταυροφόρους ιδίως κατά τη δύσκολη πολιορκία της Αντιόχειας το 1097. Υποστήριξε πιστά την Αρμενική Αποστολική Εκκλησία.
Αρτούρ Αλικσάαρ

Ο Αρτούρ Αλικσάαρ (εσθονικά: Artur Alliksaar, 15 Απριλίου 1923 στο Τάρτου – 12 Αυγούστου 1966 στο Τάρτου) ήταν Εσθονός ποιητής.
Άουγκουστ Σανγκ

Ο Άουγκουστ Σανγκ (27 Ιουλίου 1914 στο Πάρνου – 14 Οκτωβρίου 1969 στο Τάλιν, εσθονικά: August Sang) ήταν Εσθονός ποιητής και λογοτεχνικός μεταφραστής.
Σεισμός της Μεγάλης Παρασκευής

Ο Σεισμός της Μεγάλης Παρασκευής ("αγγλ." Good Friday earthquake), επίσης γνωστός ως ο Μεγάλος σεισμός της Αλάσκας, σημειώθηκε στις 5:36 μ.μ. ώρα Αλάσκας τη Μεγάλη Παρασκευή, 27 Μαρτίου 1964. Σε όλη την κεντρική-νότια Αλάσκα, ρωγμές στο έδαφος, γκρεμισμένα κτίρια και τσουνάμι που προέκυψαν από το σεισμό προκάλεσαν 139 θανάτους.

Η διάρκεια του σεισμού ήταν 4 λεπτά και 38 δευτερόλεπτα και το μέγεθος του σεισμού 9,2 Ρίχτερ. Ήταν ο πιο ισχυρός σεισμός που καταγράφτηκε ποτέ στη Βόρεια Αμερική, και ο δεύτερος πιο ισχυρός που έχει καταγραφεί στην παγκόσμια ιστορία, καθώς ο ισχυρότερος όλων των εποχών ήταν ο Μεγάλος σεισμός της Βαλδίβια (1960) με 9,5. Το μέγιστο επίπεδο αντιληπτής έντασης του σεισμού, επίσημα έφτασε στο επίπεδο έντασης XI (11) της κλίμακας Μερκάλι, δηλαδή «ασύλληπτα καταστροφικός» [με μέγιστο επίπεδο στην κλίμακα Μερκάλι το XII (12), δηλαδή «ολική καταστροφή»]. Ρευστοποίηση του εδάφους, ρωγμές, κατολισθήσεις και άλλα πλήγματα προκάλεσαν σημαντικές ζημιές σε αρκετές κοινότητες και μεγάλη απώλεια περιουσιών. Το Άνκορεϊτζ υπέστη μεγάλη καταστροφή και ζημιά σε πολλά ανεπαρκώς αντισεισμικά κατασκευασμένα σπίτια, κτίρια και υποδομές (πλακόστρωτα, πεζοδρόμια, νερό και αποχετευτικό δίκτυο, ηλεκτρικά συστήματα, και άλλος ανθρωπογενής εξοπλισμός).
Εδουάρδος Μπρους

Ο Εδουάρδος Μπρους, κόμης του Κάρικ (Νορμ. Γαλλικά : "Edward de Brus", Ιρλ. : "Edubard a Briuis", Σκωτ. Γαελικά : "Eideard or Iomhair Bruis", περί το 1280 - 14 Οκτωβρίου 1318) ήταν ένας από τους νεώτερους γιους του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ και ένας από τους νεώτερους αδελφούς του θρυλικού Ροβέρτου Μπρους. Υποστήριξε τον αδελφό του σε όλες τις προσπάθειες να διεκδικήσει τον θρόνο της Σκωτίας, ο ίδιος διεκδίκησε τον θρόνο της Ιρλανδίας, στέφθηκε "Υψηλός βασιλιάς της Ιρλανδίας" αλλά σύντομα ηττήθηκε και έπεσε στη μάχη του Φώγκαρτ.
Δεν είναι βέβαιο αν ήταν τρίτος ή τέταρτος γιος των γονέων του, ο μεγαλύτερος ήταν ο Ροβέρτος ακολουθούσε ο Νηλ ντε Μπρους, ο ίδιος ήταν τρίτος ή τέταρτος πίσω και από τον Αλέξανδρο. Δεν είναι γνωστή η ημερομηνία που γεννήθηκε αλλά σίγουρα δεν είχε μεγάλη διαφορά ηλικίας με τον Ροβέρτο που γεννήθηκε το 1274, ήταν ικανός να πολεμήσει το 1307 και του δόθηκε σε λίγο η διοίκηση ανεξάρτητου τμήματος στρατού. Ο Ιρλανδός ιστορικός Σον Ντάφυ αναφέρει ότι μεγάλωσε στην Ιρλανδία με τους Ο'Νήλ του Ούλστερ και ο ιστορικός Άρτσι Ντάνκαν (1926 - 2017) βεβαιώνει ότι την ίδια περίοδο πέρασε πολύ χρόνο με τους Μπισέτς των Γκλεν του Άντριμ. Η πρακτική αυτή ήταν συνηθισμένη στα Σκωτσέζικα και στα Ιρλανδικά έθιμα και μπορεί να εξηγήσει την μετέπειτα συμπεριφορά του. 

Ο Εδουάρδος πολέμησε πάντοτε στο πλευρό του Ροβέρτου και τον στήριξε σε όλες τις προσπάθειες να ανέβει στον θρόνο της Σκωτίας, οι τρεις αδελφοί του Νηλ, Τόμας Μπρους και Αλέξανδρος Μπρους εκτελέστηκαν από τους Άγγλους αλλά ο ίδιος επέζησε. Είχε σημαντικό ρόλο στην κατάληψη των κάστρων της νότιο-δυτικής Σκωτίας από τους Άγγλους (1313), λόγω μιας άδικης κρίσης του με τον διοικητή του κάστρου του Στέρλινγκ κλήθηκαν οι Αγγλικές δυνάμεις να υπερασπιστούν το κάστρο. Ακολούθησε η μάχη του Μπάνοκμπερν στις 24 Ιουνίου 1314, στην οποία ο ίδιος ήταν διοικητής ενός Σκωτσέζικου στρατιωτικού σώματος. Την περίοδο 1309 - 1314 ο Εδουάρδος δημιούργησε την κομητεία του Κάρικ έναν τίτλο που κατείχε ο από μητέρα παππούς του Νηλ ντε Κάρικ, η μητέρα του και ο μεγαλύτερος αδελφός του.
Δεν είναι γνωστό αν παντρεύτηκε, είχε έναν νόθο γιο τον Αλέξανδρο Μπρους που θα κληρονομήσει αργότερα την κομητεία του πατέρα του. Στις αρχές του 14ου αιώνα η Ιρλανδία δεν είχε Υψηλό βασιλιά από την εποχή που ο Ρόρι Οκόννορ είχε εκθρονιστεί από τον γιο του (1186), η χώρα ήταν διασπασμένη σε τμήματα που τα κυβερνούσαν Άγγλο - Ιρλανδικές δυναστείες. Το 1258 μερικές από τις δυναστείες αυτές και εκλέκτορες εξέλεξαν στην θέση του Υψηλού βασιλιά τον Μπρίαν Ουα Νιλ που θα ηττηθεί ωστόσο από τους Νορμανδούς στην μάχη του Ντάουνπατρικ (1260)
Σύνταγμα του Κοσσυφοπεδίου

Το Σύνταγμα του Κοσσυφοπεδίου (αλβανικά: "Kushtetuta e Kosovës", σερβικά: "Устав Косовa") είναι η υπέρτατη νομοθεσία (άρθρο 16) της Δημοκρατίας του Κοσσυφοπεδίου. Το άρθρο 4 του συντάγματος θεσπίζει τους κανόνες και τις χωριστές αρμοδιότητες των τριών τομέων των εξουσιών. Η μονοθάλαμη εθνοσυνέλευση της Δημοκρατίας ασκεί τη νομοθετική εξουσία, ο πρόεδρος και ο πρωθυπουργός, που ηγείται του υπουργικού συμβουλίου, ασκούν την εκτελεστική εξουσία, ενώ η δικαστική εξουσία είναι ανεξάρτητη και στην κορυφή της βρίσκεται το ανώτατο δικαστήριο.

Το Σύνταγμα υπογράφηκε στις 7 Απριλίου 2008 στις 13:00 τοπική ώρα στην Εθνική Βιβλιοθήκη της Πρίστινα. Επικυρώθηκε στις 9 Απριλίου και τέθηκε σε ισχύ στις 15 Ιουνίου 2008. Το Σύνταγμα της Δημοκρατίας του Κοσσυφοπεδίου μπορεί να αναθεωρηθεί μέσα από τη διαδικασία που προβλέπει το άρθρο 144.

Τα άρθρα 7 και 8 διασφαλίζουν τις αξίες και τις ελευθερίες από το κράτος δικαίου, την ισότητα των φύλων και την κοινωνική δικαιοσύνη και ουδετερότητα ως προς τις θρησκείες. Το σύνταγμα καθοδηγεί το νόμο και τον πολιτικό πολιτισμό του Κοσσυφοπεδίου. Οι συγγραφείς του επηρεάστηκαν κυρίως από δύο έγγραφα, το σχέδιο Αχτισάαρι και το ψήφισμα 1244 του Συμβουλίου Ασφαλείας του ΟΗΕ, που αποτελούσε το βασικό καταστατικό χάρτη για ένα χρονικό διάστημα που ξεκίνησε στις 10 Ιουνίου 1999. Η τελική αρχή για την ερμηνεία του συντάγματος της Δημοκρατίας του Κοσσυφοπεδίου είναι το Συνταγματικό Δικαστήριο του Κοσσυφοπεδίου.
Κέπλερ-11

Ο Κέπλερ-11 είναι αστέρας παρόμοιος με τον Ήλιο και ελαφρώς μεγαλύτερος από αυτόν που βρίσκεται στον αστερισμό του Κύκνου, σε απόσταση περίπου 1.700 ετών φωτός από Γη. Βρίσκεται μέσα στο οπτικό πεδίο του διαστημικού τηλεσκοπίου Κέπλερ, του δορυφόρου της NASA που χρησιμοποιείται για να εντοπίσει πλανήτες που μπορεί να διέρχονται από τα άστρα τους. Το σύστημα ανακοινώθηκε στις 2 Φεβρουαρίου 2011 και είναι ένα από τα πιο συμπαγή και επίπεδα συστήματα που έχουν ανακαλυφθεί. Είναι η πρώτη περίπτωση συστήματος που ανακαλύφθηκε με έξι διερχόμενους πλανήτες. Όλοι οι πλανήτες που ανακαλύφθηκαν είναι μεγαλύτεροι από την Γη, με τους μεγαλύτερους να έχουν περίπου το μέγεθος του Ποσειδώνα.
Κρίστιαν Γιάακ Πέτερσον

μικρογραφία|Άγαλμα του Κρίστιαν Γιάακ Πέτερσον στο Λόφο Τόομε στο Τάρτου
μικρογραφία|Τάφος του Κρίστιαν Γιάακ Πέτερσον στο νεκροταφείο Πόκροφ στη Ρίγα
Ο Κρίστιαν Γιάακ Πέτερσον (εσθονικά: Kristian Jaak Peterson, γεννηθείς στις 14 Μαρτίου 1801 (Π.Η. 2 Μαρτίου) στη Ρίγα, 4 Αυγούστου (Π.Η. 23 Ιουλίου) 1822 στη Ρίγα) επίσης γνωστός ως Κρίστιαν Γιάκομπ Πέτερζον, ήταν Εσθονός ποιητής, κοινώς θεωρούμενος ως κήρυκας της εσθονικής εθνικής λογοτεχνίας και ιδρυτής της σύγχρονης εσθονικής ποίησης. Η λογοτεχνική του καριέρα σταμάτησε απότομα λόγω της φυματίωσης που τον σκότωσε στην ηλικία των 21 ετών. Τα γενέθλιά του στις 14 Μαρτίου γιορτάζονται στην Εσθονία ως Ημέρα της Μητρικής Γλώσσας.

: "Μπορεί η γλώσσα αυτής της γης,"
: "Στον άνεμο της επωδής,"
: "Ανεβαίνοντας στους ουρανούς,"
: "Να αναζητήσει αιωνιότητα;"
:::: "Κρίστιαν Γιαάκ Πέτερσον"

Αυτές οι γραμμές έχουν ερμηνευθεί ως αξίωση για την αποκατάσταση του δικαιώματος ύπαρξης της εσθονικής γλώσσας. Μετά το άνοιγμα του Πανεπιστημίου του Τάρτου το 1802, όπου οι διαλέξεις γίνονταν μόνο στα γερμανικά, ο Κρίστιαν Γιάακ Πέτερσον έγινε ο πρώτος πανεπιστημιακός σπουδαστής που ομολόγησε την εσθονική του καταγωγή συμβάλλοντας στην εθνική αφύπνιση της Εσθονίας.
Ο Κρίστιαν Γιάακ Πέτερσον συγκέντρωσε τα εσθονικά του ποιήματα σε δύο μικρά βιβλία, αλλά ποτέ δεν τα είδε να δημοσιεύονται, καθώς αυτό συνέβη μόνο εκατό χρόνια μετά το θάνατό του. Τρία γερμανικά ποιήματα δημοσιεύθηκαν μεταθανάτια το 1823. Ένα από τα έργα του Πέτερσον εκπληρώθηκε κατά τη διάρκεια της ζωής του. Ήταν η γερμανική εκδοχή του Mythologia Fennica του Κρίστφριντ Γκανάντερ, ένα λεξικό φινλανδικών μυθολογικών λέξεων και ονομάτων (το σουηδικό πρωτότυπο δημοσιεύθηκε το 1789). Η μετάφραση του λεξικού του Γκάναντερ από τον Πέτερσον βρήκε πολλούς αναγνώστες στην Εσθονία και στο εξωτερικό, καθιστώντας το σημαντική πηγή εθνικής ιδεολογίας και έμπνευσης για πρώιμη εσθονική λογοτεχνία. Η κυρίαρχη επιρροή του επεκτάθηκε στις πρώτες δεκαετίες του 20ού αιώνα.

Από τη φύση του, ο Πέτερσον μιμήθηκε τον τρόπο ζωής των ελληνικών κυνικών και ντυνόταν εξωφρενικά, συμπεριλαμβανομένων στοιχείων της εσθονικής παραδοσιακής ενδυμασίας (ένα χαρακτηριστικό μακρύ μαύρο παλτό) στο φόρεμά του. Έχοντας εξαιρετικά ταλαντούχα γλωσσικά θέματα, απέκτησε γρήγορα γνώση αρκετών γλωσσών, αρχαίων και σύγχρονων, έγραψε φιλολογικές διατριβές και έκανε μια προσπάθεια να συντάξει μια σουηδική γραμματική. Στη σύγχρονη εποχή, τα γλωσσικά χειρόγραφα του Πέτερσον, μαζί με τις πρωτότυπες εκδόσεις των ποιημάτων και του ημερολογίου του, δημοσιεύθηκαν το 2001 σε δίγλωσση εσθονογερμανική έκδοση, η οποία περιελάμβανε μερικές νέες μεταφράσεις.
Μαάργια Κάνγκρο

Η Μαάργια Κάνγκρο (εσθονικά: Maarja Kangro, γεννηθείσα στις 20 Δεκεμβρίου 1973 στο Τάλιν) είναι Εσθονή ποιήτρια, συγγραφέας και μουσικός.
(Γ)λυκάκια

Τα (Γ)λυκάκια (πρωτότυπος τίτλος: Alpha and Omega) είναι αμερικανική ταινία περιπέτειας κινουμένων σχεδίων 3D κωμωδίας-δράματος του 2010, σκηνοθετημένη από τον Μπεν Γκλακ και τον Άντονι Μπελ. Με πρωταγωνιστές τους Τζάστιν Λονγκ, Χέιντεν Πανεττιέρ, Ντένις Χόππερ, Ντάνι Γκλόβερ και Κριστίνα Ρίτσι, η ταινία γράφτηκε από τους Κρίστοφερ Ντενκ και Στιβ Μουρ, βασισμένη σε ιστορία των Μουρ και Γκλακ. Η ταινία στρέφεται γύρω από δύο νεαρούς λύκους που ονομάζονται Κέιτ και Χάμφρεϊ που ερωτεύονται ο ένας τον άλλο, αλλά είναι στα αντίθετα άκρα των αγελών τους. Ωστόσο, όταν η Κέιτ και ο Χάμφρεϊ μάθουν ότι έχουν μεταφερθεί στο Αϊντάχο για να ανασυστήσουν τον πληθυσμό, πρέπει να συνεργαστούν για να επιστρέψουν στο πάρκο Τζάσπερ, προτού ξεκινήσει ένας πόλεμος μεταξύ των δύο αγελών.
Φούγκλαφιορντουρ

thumb|Η υπερμοντέρνα εκκλησία του 1984
Το Φούγκλαφιορντουρ (φεροϊκά: "Fuglafjørður") είναι μεγάλο χωριό των Φερόων Νήσων και βρίσκεται στην ανατολική ακτή της νήσου Έστουροϊ. Το όνομά του σημαίνει «φιόρδ των πτηνών». Το χωριό έχει 1.541 κατοίκους (εκτιμήσεις 1-2019). Το χωριό βρίσκεται στην άκρη ενός κόλπου και επεκτείνεται στους γύρω απόκρημνους λόφους. Το κέντρο του χωριού βρίσκεται κοντά στο λιμάνι και περιλαμβάνει τα περισσότερα καταστήματα και υπηρεσίες. Το λιμάνι του Φούγκλαφιορντουρ είναι συνήθως πολυάσχολο, καθώς η οικονομία της πόλης βασίζεται στην επεξεργασία ψαριών και ιχθυαλεύρων. Υπάρχει αλιευτική βιομηχανία και αποθήκες πετρελαίου. Τα τελευταία χρόνια, το Φούγκλαφιορντουρ έχει γίνει διάσημο για το νεοσύστατο πολιτιστικό του κέντρο, στο κέντρο της πόλης, που έχει γίνει ένα από τα κυριότερα πολιτιστικά αξιοθέατα του Έστουροϊ.
Σεμπάντ ο κοντόσταυλος

Ο Σεμπάντ ο κοντόσταυλος, (αρμενικά: Սմբատ Սպարապետ, αγγλικά: Smbat sparapet, 1208 - 1276) από τον Οίκο των Χετουμιδών ήταν κοντόσταυλος της Μικράς Αρμενίας (Κιλικίας).
Μίντβαγκουρ

thumb|Το κτίριο Kálvalíd
Το Μίντβαγκουρ (φεροϊκά: "Miðvágur") είναι μεγάλο χωριό των Φερόων Νήσων και βρίσκεται στη νήσο Βάγκαρ. Μέχρι την 1η Ιανουαρίου του 2009 ήταν ξεχωριστός δήμος ενώ έπειτα συγχωνεύθηκε με το Σάνταβαγκουρ και σχημάτισαν το δήμο Vága. Βρίσκεται στη νότια ακτή του νησιού Βάγκαρ και είναι το μεγαλύτερο χωριό του νησιού. Το χωριό έχει 1.119 κατοίκους (εκτίμηση 1-2019). Το Μίντβαγκουρ είναι γνωστό ως μια καλή τοποθεσία για τη φαλαινοθηρία. Το Μίντβαγκουρ κατοικήθηκε τουλάχιστον από την εποχή των Βίκινγκ, όπως έδειξαν οι ανασκαφές. Από τότε υπήρξε ένα τοπικό "Thingstätte" (τοπικό κοινοτικό συμβούλιο), ή "Várting". Το πιο ενδιαφέρον κτίριο του χωριού είναι το Kálvalíð, ένα σπίτι που πιθανώς χτίστηκε στα τέλη του Μεσαίωνα. Πρόκειται για το παλαιότερο κτήριο του χωριού και ενδεχομένως των Φερόων Νήσων. Το Kálvalíð αποτελείται από δύο δωμάτια με οροφή από χλοοτάπητα, χτισμένα σύμφωνα με το παραδοσιακό στυλ των Φερόων Νήσων. Σήμερα λειτουργεί ως μουσείο.
Ρηγόλιθος

Ο Ρηγόλιθος είναι στρώμα αραιών ετερογενών επιφανειακών κοιτασμάτων που καλύπτει στερεό πέτρωμα. Περιλαμβάνει σκόνη, χώμα, σπασμένο πέτρωμα και άλλα σχετικά υλικά, και υπάρχει στη Γη, στη Σελήνη, στον Άρη, σε μερικούς αστεροειδείς και σε άλλους γήινους πλανήτες και σε φεγγάρια.
Τζέισον Κούτσακ

Ο Τζέισον Κούτσακ (Jason Mariano Kouchak) γεννήθηκε στη Λυών της Γαλλίας. Εκπαιδεύτηκε στο Westminster School και σπούδασε κλασσικό πιάνο στο Βασιλικό Κολλέγιο Μουσικής και στο Πανεπιστήμιο του Εδιμβούργου. Είναι απόγονος του Αλέξανδρου Κολτσάκ, του ρωσικού ναυτικού διοικητή.
Γιούλια Σέμπαστιεν

Η Γιούλια Σέμπαστιεν (ουγγρικά: "Júlia Sebestyén", προφορά: ˈjuːliɒ ˈʃɛbɛʃceːn, 14 Μαΐου 1981) είναι Ουγγαρέζα πρώην αθλήτρια του καλλιτεχνικού πατινάζ. Το 2004, κηρύχθηκε πρωταθλήτρια Ευρώπης, όταν κατέκτησε την πρώτη θέση στο Ευρωπαϊκό Πρωτάθλημα Καλλιτεχνικού Πατινάζ στην Ουγγαρία. Η εν λόγω διάκριση την κατέστησε την πρώτη γυναίκα από την Ουγγαρία που κατακτά το συγκεκριμένο μετάλλιο. Μεταξύ το 2002 και το 2010, έβγαινε συνεχώς πρώτη στο Ουγγρικό Πρωτάθλημα Καλλιτεχνικού Πατινάζ. Έχει υπάρξει, επίσης, μέλος τεσσάρων Ολυμπιάδων της ουγγρικής ομάδας. Στους Ολυμπιακούς του 2010, ήταν η σημαιοφόρος της ουγγρικής ομάδας.
Σκιαδοβούνι

Το Σκιαδοβούνι είναι επίμηκες όρος στην βόρεια-βορειοδυτική (ΒΒΔ) Πελοπόννησο. Το υψηλότερο σημείο του είναι η κορυφή «Λειψούτα» με υψόμετρο 1.466 μέτρα.
Γιώργος Παπαθεοδώρου

Ο Γιώργος Παπαθεοδώρου είναι Έλληνας σκηνοθέτης και γεννήθηκε το 1968 στη Ράχη Άρτας. Σπούδασε θέατρο και κινηματογράφο στην Αθήνα. Από το 1987 ως το 1990 εργάστηκε ως βοηθός σκηνοθέτη και στη συνέχεια εργάστηκε ως σκηνοθέτης.
Από το 1987 έως σήμερα συνεργάζεται με πολλές εταιρείες παραγωγής στο χώρο της τηλεόρασης, του κινηματογράφου και του θεάτρου ,με ειδικότητες σκηνοθέτης, οπερατέρ, υπεύθυνος παραγωγής, παραγωγός κλπ. Από το 2014 μέχρι και σήμερα έχει καταβάλει μεγάλη προσπάθεια ώστε να επιβληθεί η νοηματική γλώσσα στο θέατρο και να υποστηριχθεί η ακουστική περιγραφή για τυφλούς.
Γήινος πλανήτης

Γήινος πλανήτης, τελλουρικός πλανήτης ή βραχώδης πλανήτης είναι ο πλανήτης που αποτελείται κυρίως από πυριτικά πετρώματα ή μέταλλα. Μέσα στο Ηλιακό Σύστημα, οι γήινοι πλανήτες είναι οι εσωτερικοί πλανήτες που είναι πλησιέστεροι προς τον Ήλιο, δηλαδή ο Ερμής, η Αφροδίτη, η Γη και ο Άρης. Ο όρος "τελλουρικός πλανήτης" προέρχεται από τη λατινική λέξη για τη Γη ("Tellus"), και ονομάστηκαν έτσι επειδή αυτοί οι πλανήτες, από άποψη δομής, είναι "παρόμοιοι με τη Γη".

Οι γήινοι πλανήτες έχουν σταθερή πλανητική επιφάνεια, κάνοντάς τους ουσιαστικά διαφορετικούς από τους μεγαλύτερους γιγάντιους πλανήτες, οι οποίοι αποτελούνται κυρίως από κάποιο συνδυασμό υδρογόνου, ηλίου και νερού που υπάρχει σε διάφορες φυσικές καταστάσεις.
Νεφέλωμα του Αυγού

Το Νεφέλωμα του Αυγού (αγγλικά: "Egg Nebula", επίσης γνωστό ως RAFGL 2688 και CRL 2688) είναι ένα διπολικό πρωτοπλανητικό νεφέλωμα σε απόσταση περίπου 3.000 ετών φωτός μακριά από τη Γη στον αστερισμό του Κύκνου. Οι περίεργες ιδιότητες του περιγράφηκαν για πρώτη φορά το 1975, χρησιμοποιώντας δεδομένα που λήφθηκαν από το Εργαστήριο Γεωφυσικής της Πολεμικής Αεροπορίας (AFGL) των Η.Π.Α. από το 1971 έως το 1974. 

Το χαρακτηριστικό του Νεφελώματος του Αυγού είναι μια σειρά από φωτεινά τόξα και κύκλους γύρω από το κεντρικό αστέρι. Ένα πυκνό στρώμα αερίων και σκόνης περιβάλλει το κεντρικό άστρο, εμποδίζοντας την απευθείας παρατήρηση του φωτός του. Ωστόσο, το φως από το κεντρικό άστρο διαπερνά τις λεπτότερες περιοχές αυτής της σκονισμένης "περίφραξης", φωτίζοντας τα εξωτερικά στρώματα του αερίου, δημιουργώντας έτσι τα τόξα της περίλαμπρης εικόνας του νεφελώματος.
αριστερά|μικρογραφία|Εικόνα παραγόμενη από έκθεση στο ορατό και το υπέρυθρο φως από την Ευρέος Πεδίου Κάμερα 3 του τηλεσκοπίου Χαμπλ.
Το αποτελούμενο από σκόνη περίβλημα γύρω από το κεντρικό άστρο είναι, πολύ πιθανό, ένας δίσκος. Οι διπολικές εκροές στην εικόνα υποδεικνύουν ότι το σύστημα έχει στροφορμή, η οποία πολύ πιθανόν δημιουργείται από ένα δίσκο προσαύξησης. Επιπλέον, μία γεωμετρία τύπου δίσκου θα εξηγούσε το διαφορετικό πάχος του περιβλήματος που επιτρέπει στο φως να διαφύγει στον άξονα του δίσκου και να φωτίσει τα εξωτερικά στρώματα του αερίου, εξακολουθώντας να αποκλείει την άμεση θέαση κατά μήκος της άκρης του δίσκου. Βέβαια, δεν έχει ακόμη επιβεβαιωθεί η ύπαρξη δίσκου σκόνης γύρω από το Νεφέλωμα του Αυγού.

Το νεφέλωμα φωτογραφήθηκε από την Ευρέος Πεδίου και Πλανητική Κάμερα 2 του διαστημικού τηλεσκοπίου Χαμπλ.

Το Νεφέλωμα του Αυγού εκπέμπει πολωμένο φως το οποίο μπορεί επίσης να εντοπιστεί οπτικά από ένα μεσαίου μεγέθους τηλεσκόπιο.
Τόμας ντε Μπρους

Ο Τόμας ντε Μπρους (περί το 1284 - 9 Φεβρουαρίου 1307) ήταν ένας από τους μικρότερους γιους του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ, ένας από τους μικρότερους αδελφούς του θρυλικού Ροβέρτου Μπρους. Ο Τόμας ντε Μπρους παντρεύτηκε την Ελένη Έρσκιν. Ο Τόμας και ο αδελφός του Αλέξανδρος ντε Μπρους επιτέθηκαν στο Λοχ Ρίαν με 8 γαλέρες, οι δυνάμεις τους συνετρίβησαν, τα δυο αδέλφια συνελήφθησαν από τον Ντουνγκάλ ΜακΝτουάλ οπαδό των Κόμυν και παραδόθηκαν στους Άγγλους. Ο Εδουάρδος Α΄ της Αγγλίας διέταξε την εκτέλεση τους, ο Τόμας και ο Αλέξανδρος αποκεφαλίστηκαν στις 9 Φεβρουαρίου 1307 στο Καρλάιλ.
Μαρία Μπρους

Η Μαρία Μπρους (περί το 1282 - 1323) ήταν η μικρότερη κόρη του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ, μικρότερη αδελφή του θρυλικού Ροβέρτου Μπρους.
Μαζί με την αδελφή της Χριστίνα Μπρους, την ανιψιά της Μάρτζορι Μπρους, την νύφη της Ελισάβετ του Μπουργκ και την οπαδό της οικογένειας Ισαβέλλα ΜακΝταφ συνελήφθησαν και παραδόθηκαν στους Άγγλους από τον κόμη του Ρος (1306). Ο Εδουάρδος Α΄ της Αγγλίας διέταξε η Μαρία και η Ισαβέλλα ΜακΝταφ να κρατηθούν αιχμάλωτες και να τοποθετηθούν σε κλουβιά σε δημόσια θέα στα κάστρα του Ρόξμπουρζ και του Μπέργουικ αντίστοιχα. Το 1310 μεταφέρθηκαν φυλακισμένες σε καλύτερες συνθήκες, οι Άγγλοι είχαν ηττηθεί από τους Σκωτσέζους πρόσφατα και θα ήταν εκτεθειμένοι σε περίπτωση θανάτου τους. Οι δυο γυναίκες ελευθερώθηκαν ύστερα από συμφωνία ανταλλαγής αιχμαλώτων που ακολούθησε μετά την "μάχη του Μπάνοκμπερν" (1314).
Αλέξανδρος ντε Μπρους

Ο Αλέξανδρος ντε Μπρους (περί το 1284 - 9 Φεβρουαρίου 1307) ήταν ένας από τους μικρότερους γιους του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ, ένας από τους μικρότερους αδελφούς του θρυλικού Ροβέρτου Μπρους. Ο Αλέξανδρος και ο αδελφός του Τόμας ντε Μπρους επιτέθηκαν στο Λοχ Ρίαν με 8 γαλέρες, οι δυνάμεις τους συνετρίβησαν, τα δυο αδέλφια συνελήφθησαν από τον Ντουνγκάλ ΜακΝτουάλ οπαδό των Κόμυν και παραδόθηκαν στους Άγγλους. Ο Εδουάρδος Α΄ της Αγγλίας διέταξε την εκτέλεση τους, ο Τόμας και ο Αλέξανδρος αποκεφαλίστηκαν στις 9 Φεβρουαρίου 1307 στο Καρλάιλ.
Διακήρυξη της ανεξαρτησίας του Κοσσυφοπεδίου

Η Διακήρυξη της ανεξαρτησίας του Κοσσυφοπεδίου εγκρίθηκε από την Εθνοσυνέλευση του Κοσσυφοπεδίου στις 17 Φεβρουαρίου 2008. Σε μια συνεδρίαση στην οποία συμμετείχαν 109 από τους συνολικά 120 βουλευτές, η συνέλευση ομόφωνα δήλωσε ότι το Κοσσυφοπέδιο είναι ανεξάρτητο από τη Σερβία, ενώ οι 11 εκπρόσωποι της σερβικής μειονότητας μποϊκόταραν τη διαδικασία. Ήταν η δεύτερη δήλωση ανεξαρτησίας από τους πολιτικούς θεσμούς της αλβανικής πλειοψηφίας του Κοσσυφοπεδίου. Η πρώτη διακήρυξη είχε γίνει στις 7 Σεπτεμβρίου 1990.

Η νομιμότητα της διακήρυξης αμφισβητήθηκε. Η Σερβία ζήτησε διεθνή παρέμβαση και στήριξη της άποψής της ότι η διακήρυξη ήταν παράνομη, ενώ τον Οκτώβριο του 2008 ζήτησε συμβουλευτική γνώμη από το Διεθνές Δικαστήριο της Χάγης. Το Δικαστήριο έκρινε ότι η διακήρυξη δεν παραβίαζε το διεθνές δίκαιο.

Ως αποτέλεσμα της απόφασης του Διεθνές Δικαστηρίου, επικυρώθηκε ένα κοινό ψήφισμα Σερβίας-Ευρωπαϊκής Ένωσης στη Γενική Συνέλευση των Ηνωμένων Εθνών, που ζητούσε έναν διάλογο μεταξύ του Κοσσυφοπεδίου και της Σερβίας για την «προώθηση της συνεργασίας, την επίτευξη προόδου στην πορεία προς την Ευρωπαϊκή Ένωση και τη βελτίωση των ζωών των πολιτών». Ο διάλογος οδήγησε στη Συμφωνία των Βρυξελλών του 2013, μεταξύ της Σερβίας και του Κοσσυφοπεδίου, μέσω της οποίας καταργήθηκαν όλα τα θεσμικά όργανα της Δημοκρατίας της Σερβίας στο Κοσσυφοπέδιο. Ο Ντέγιαν Παβίτσεβιτς είναι ο επίσημος εκπρόσωπος της Σερβίας στο Κοσσυφοπέδιο. Ο Βάλντετ Σαντίκου είναι ο επίσημος αντιπρόσωπος του Κοσσυφοπεδίου στη Σερβία.
Μαρτ Σάαρ

Ο Μαρτ Σάαρ (γεννηθείς στις 28 Σεπτεμβρίου 1882 (Π.Η. 15 Σεπτεμβρίου) στο Χιουπασάαρε - 28 Οκτωβρίου 1963 στο Τάλιν, εσθονικά: Mart Saar) ήταν Εσθονός συνθέτης, οργανοπαίκτης και συλλέκτης λαϊκών τραγουδιών.
Ιλένια Καρίζι

Η Ιλένια Καρίζι (ιταλικά: Ylenia Maria Sole Carrisi) (γεννημένη στη Ρώμη, 29 Νοεμβρίου, 1970 – εξαφάνιση Νέα Ορλεάνη, 6 Ιανουαρίου, 1994) ήταν ηθοποιός και η μεγαλύτερη κόρη των τραγουδιστών και ηθοποιών Αλ Μπάνο και Ρομίνας Πάουερ. Η Καρίζι εξαφανίστηκε κάτω από μυστηριώδεις συνθήκες μετά από μια επίσκεψή της στην Νέα Ορλεάνη της Λουιζιάνα στις 6 Ιανουαρίου του 1994. Μετά από αίτημα του πατέρα της, ανακηρύχθηκε επισήμως νεκρή τον Δεκεβρίο του 2014.
Ζάππειο Παρθεναγωγείο Κωνσταντινουπόλεως

Το Ζάππειο Παρθεναγωγείο Κωνσταντινουπόλεως αποτελεί εκπαιδευτικό ίδρυμα της Κωνσταντινούπολης. Ιδρύθηκε με χορηγία από τον Κωνσταντίνο Ζάππα. Το Σεπτέμβριο του 1875 γίνεται η έναρξη των μαθημάτων.

Η πρώτη διευθύντρια του Ζαππείου ήταν η Καλλιόπη Κεχαγιά, πρωτοπόρος εκπαιδευτικός και φεμινίστρια του 19ου αιώνα που καταγόταν από την Προύσα της Μικράς Ασίας, η οποία είχε διατελέσει ήδη διευθύντρια του Αρσακείου Αθηνών.
Κρόιτσμπεργκ

Το Κρόιτσμπεργκ (γερμανικά: "Kreuzberg") είναι συνοικία στο δημοτικό διαμέρισμα Φριντριχσάιν-Κρόιτσμπεργκ του Βερολίνου. Μέχρι τη συγχώνευση με το γειτονικό πρώην δημοτικό διαμέρισμα Φριντριχσάιν κατά τη διοικητική μεταρρύθμιση του 2001, υπήρχε μια ανεξάρτητη περιοχή Κρόιτσμπεργκ, η οποία συμπίπτει με τη σημερινή συνοικία Κρόιτσμπεργκ. Το όνομα της περιοχής προέρχεται από το Κρόιτσμπεργκ στο Βικτόριαπαρκ (Viktoriapark), ύψους 66 μέτρων.

Το Κρόιτσμπεργκ αναδύθηκε μέσα από την ιστορία του από μία από τις φτωχότερες περιοχές στο Βερολίνο στα τέλη της δεκαετίας του 1970, κατά τη διάρκεια της οποίας ήταν ένα απομονωμένο τμήμα του Δυτικού Βερολίνου, σε ένα από τα πολιτιστικά κέντρα του Βερολίνου στο μέσον της σημερινής επανενωμένης πόλης, γνωστό παγκοσμίως για την εναλλακτική του σκηνή και την αντικουλτούρα.
Φρίντεμπερτ Τούγκλας

Ο Φρίντεμπερτ Τούγκλας (εσθονικά: Friedebert Tuglas, γεννηθείς στις 2 Μαρτίου 1886 στην Άχια – 15 Απριλίου 1971 στο Τάλιν) ήταν Εσθονός συγγραφέας και κριτικός που εισήγαγε τον ιμπρεσιονισμό και τον συμβολισμό στην εσθονική λογοτεχνία. Καταδιωγμένος από τις αρχές στις αρχές του 20ου αιώνα, αργότερα έγινε αναγνωρισμένος εκπρόσωπος της εσθονικής λογοτεχνίας κατά τη σοβιετική εποχή.
Μίινα Χάρμα

Η Μίινα Χάρμα (εσθονικά: Miina Härma, 9 Φεβρουαρίου 1864 στο Κορβεκιούλα – 16 Νοεμβρίου 1941 στο Τάρτου) ήταν μια ευρέως αναγνωρισμένη Εσθονή συνθέτρια. Ήταν ο δεύτερος Εσθονός μουσικός με ανώτερη εκπαίδευση.

Η μεγαλύτερη συνεισφορά της είναι ίσως το γεγονός ότι εξάπλωσε την μουσική με όργανα στην ύπαιθρο, καθώς σχεδόν κανένας ειδικευμένος οργανοπαίκτης δεν έδωσε συναυλίες έξω από τις πόλεις.

Κατά τη διάρκεια της 60ετούς περιόδου δημιουργικότητάς της, έγραψε περισσότερα από 200 χορωδιακά τραγούδια, 10 καβατίνες, ένα κάντο, το "Κάλεβ και Λίντα" και πολλά άλλα. Τα περισσότερα από τα έργα της ήταν μορφές φωνητικής μουσικής, αντί για οργανικές.
Ισαβέλλα ντε Μαρ

Η Ισαβέλλα ντε Μαρ ("Isabella of Mar", πέθανε λίγο μετά το 1296) πρώτη σύζυγος του θρυλικού Ροβέρτου Μπρους ήταν κόρη του Ντόναλντ Α΄, κόμητος του Μαρ και της Έλενας, κόρης του Λιουέλιν Δε Γκρέιτ (πέθανε το 1282). Η Ισαβέλλα πέθανε πριν ανέβει ο σύζυγος της στον θρόνο της Σκωτίας συνεπώς δεν μπόρεσε να στεφθεί βασίλισσα, η ίδια και ο Ροβέρτος Μπρους ήταν οι παππούδες του μελλοντικού Ροβέρτου Β΄ της Σκωτίας. Ο πατέρας της Ισαβέλλας ήταν σύντροφος του Ρόμπερτ ντε Μπρους, 5ου λόρδου του Άναντεϊλ ενός άντρα που είχε ισχυρές απαιτήσεις για τον θρόνο της Σκωτίας. Οι στενές σχέσεις ανάμεσα στον Ντόναλντ και τον Ρόμπερτ ντε Μπρους επιβεβαιώθηκαν με δυο γάμους. Ο πρώτος ήταν ο γάμος του εγγονού του Ρόμπερτ του ομώνυμου Ρόμπερτ ντε Μπρους, κόμη του Κάρικ και μελλοντικού μεγάλου βασιλιά με την Ισαβέλλα, ο δεύτερος γάμος που αμφισβητείται ήταν ο γάμος ανάμεσα στην Χριστίνα Μπρους αδελφή του Ροβέρτου Μπρους με τον Γκάρτναιτ γιο του Ντόναλντ.

Ο γάμος ανάμεσα στον Ροβέρτο Μπρους και την Ισαβέλλα έγινε στα μέσα της δεκαετίας του 1290, το μοναδικό τους παιδί η κόρη τους Μάρτζορι Μπρους γεννήθηκε το 1296. Μετά τον θάνατο της Ισαβέλλας ο Ροβέρτος Μπρους παντρεύτηκε σε δεύτερο γάμο του την Ελισάβετ του Μπουργκ (πέθανε το 1327). Η Μάρτζορι Μπρους παντρεύτηκε τον Γουόλτερ Στιούαρτ, 6ο Υψηλό Στιούαρτ της Αγγλίας και από τον γάμο γεννήθηκε ο μελλοντικός βασιλιάς Ροβέρτος Β΄.